再賦酴醿贈志宏
作者：李綱
朝代：宋

paragraphs: 春入酴醿如憤洩，翻空萬點枝頭雪。
濃花嫩蘂滿柔柯，應笑蓬葭春亦茁。
東君端的衒工夫，故把瓊酥巧粧綴。
含風觸處便氛氲，带月看時更清絕。
幽香移入小齋中，獨比餘花最難歇。
子應憐我惜春光，刺手鈎衣幾番擷。
却嗟草木本無情，亦解随時自開閉。
對花一醉更繙書，醉裏猶能讀爲霓。